CELEX: 31994D0269
Language: ro
Date: 1994-04-08 00:00:00
Title: Decizia Comisiei din 8 aprilie 1994 de stabilire a condițiilor speciale care reglementează importurile de produse pescărești și de acvacultură originare din Columbia

03/Volumul 14
            
            
               RO
            
            
               Jurnalul Ofícial al Uniunii Europene
            
            
               264
            
         31994D0269
   
               L 115/38
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 8 aprilie 1994
   de stabilire a condițiilor speciale care reglementează importurile de produse pescărești și de acvacultură originare din Columbia
   (94/269/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/493/CEE a Consiliului din 22 iulie 1991 de stabilire a condițiilor sanitare pentru producția și introducerea pe piață a produselor pescărești (1), în special articolul 11 alineatul (1),
   întrucât un grup de experți ai Comisiei a efectuat o inspecție în Columbia pentru a verifica condițiile în care sunt produse, depozitate și expediate către Comunitate produsele pescărești;
   întrucât dispozițiile legislației columbiene privind inspecția sanitară și monitorizarea produselor pescărești pot fi considerate echivalente cu cele stabilite în Directiva 91/493/CEE;
   întrucât, în Columbia, Ministerul Sănătății (Divizia pentru produse alimentare) este capabil să verifice efectiv aplicarea legislației în vigoare;
   întrucât procedura de obținere a certificatului de sănătate, menționată la articolul 11 alineatul (4) litera (a) din Directiva 91/493/CEE, trebuie de asemenea să conțină definirea unui model de certificat, cerințele minime privind limba (limbile) în care acesta trebuie să fie întocmit și calificarea persoanei împuternicită să îl semneze;
   întrucât, în conformitate cu articolul 11 alineatul (4) litera (b) din Directiva 91/493/CEE, pe ambalajele produselor pescărești și acvacultură trebuie să fie marcat numele țării terțe și numărul aprobării unității de origine;
   întrucât, în conformitate cu articolul 11 alineatul (4) litera (c) din Directiva 91/493/CEE trebuie să fie întocmită o listă a unităților aprobate; întrucât acea listă trebuie întocmită pe baza unei comunicări transmisă Comisiei de Ministerul Sănătății din Columbia; întrucât Ministerul Sănătății din Columbia trebuie să asigure conformitatea cu dispozițiile stabilite în acest scop în articolul 11 alineatul (4);
   întrucât Ministerul Sănătății din Columbia a dat asigurări oficiale privind conformitatea cu normele stabilite la capitolul V din anexa la Directiva 91/493/CEE și privind satisfacerea cerințelor echivalente cu cele stabilite de această directivă pentru aprobarea unităților;
   întrucât măsurile prevăzute în prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Autoritatea competentă în Columbia pentru verificarea și certificarea conformității produselor pescărești și acvacultură cu cerințele prevăzute în Directiva 91/493/CEE este Ministerul Sănătății (Divizia pentru produse alimentare).
   Articolul 2
   Produsele pescărești și de acvacultură originare din Columbia trebuie să satisfacă următoarele condiții:
   
               1.
            
            
               fiecare lot trebuie să fie însoțit un certificat de sănătate în original, numerotat, completat, semnat, datat și constând dintr-o singură foaie, în conformitate cu modelul din anexa A;
            
         
               2.
            
            
               produsele trebuie să provină de la unitățile aprobate enumerate în anexa B;
            
         
               3.
            
            
               cu excepția produselor pescărești în vrac congelate și destinate producerii de alimente conservate, toate pachetele trebuie să aibă marcat cu litere indelebile cuvântul „Columbia” și numărul aprobării unității de origine.
            
         Articolul 3
   (1)   Certificatele menționate la articolul 2 alineatul (1) trebuie să fie redactate în cel puțin o limbă oficială a statului membru în care sunt efectuate controalele.
   (2)   Certificatele trebuie să conțină numele, calitatea și semnătura reprezentantului Ministerului Sănătății din Columbia precum și ștampila oficială a acestuia, într-o culoare diferită de cea a altor indicații din certificat.
   Articolul 4
   Prezenta decizie se aplică de la 1 iunie 1994.
   Articolul 5
   Prezenta decizie se adresează statelor membre.
   
      Adoptată la Bruxelles, 8 aprilie 1994.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 268, 24.9.1991, p. 15.
   ANEXA A
   CERTIFICAT DE SĂNĂTATE
   pentru produse pescărești și acvacultură originare din Columbia destinate exportului în Comunitatea Europeană, cu excepția moluștelor bivalve,
   
      
   
      
   ANEXA B
   LISTA UNITĂȚILOR APROBATE
   
               Numărul aprobării
            
            
               Denumirea și adresa unităților
            
         
               0017-91
            
            
               Comercializadora Internacional Vikingos, SA (Vikingos SA), Cartagena
            
         
               0019-91
            
            
               Frigorífico y Pesca de Cartagena, SA (CI Frigopesca SA), Cartagena
            
         
               0023-91
            
            
               Comercializadora Internacional Océanos SA (CI Océanos), Cartagena
            
         
               0040-91
            
            
               Comercializadora Antillana SA (Antillana SA), Cartagena
            
         
               0024-91
            
            
               Comercializadora Internacional (Coapesca Ltda), Cartagena
            
         
               0023-91
            
            
               Atunes de Colombia SA, Cartagena
            
         
               0023-91
            
            
               Seatech International, Cartagena
            
         
               0001-91
            
            
               Frigorífica Ganadero SA (Frigogan SA), Barranquilla
            
         
               0042-91
            
            
               Industrial Pesquera Colombiana SA (Indupesca SA), Cartagena
            
         
               00197-91
            
            
               Frigomarina, Buenaventura
            
         
               0013-91
            
            
               Industria de Pesca sobre el Pacífico SA (Inpesca SA), Buenaventura
            
         
               0109-92
            
            
               Compañía Pesquera Colombiana (Copescol SA), Buenaventura
            
         
               0198-92
            
            
               Armadores Pesqueros Colombianos (Arpecol), Buenaventura
            
         
               0033-91
            
            
               Inversiones Marítimas del Pacífico, Ltda (Invermarp), Buenaventura
            
         
               0028-91
            
            
               Comercializadora El Delfín Blanco, Ltda, Tumaco